wickkiey/tamil-wikipedia-chunked huggingface dataset:
# அருளாளர் பட்டம்

**அருளாளர் பட்டம்** (**முத்திப்பேறு பட்டம்**) என்பது கிறித்தவ நம்பிக்கையைக் கடைப்பிடித்து, சிறப்பான விதத்தில் வாழ்ந்து இறந்த ஒரு மனிதர் விண்ணகத்தில் இருக்கிறார் எனவும், கடவுளிடம் இவ்வுலகில் இருப்பவர்களுக்காக பரிந்து பேசும் வல்லமை உள்ளவர் எனவும் கத்தோலிக்க திருச்சபையினால் வழங்கப்படும் அங்கீகாரம் அல்லது சடங்குமுறை ஆகும். இது கத்தோலிக்க வழக்கத்தில் **முத்திப் பேறுபெற்ற பட்டம்** (Beatification) என்றும் அறியப்படுகிறது. இச்சொல் Beatus என்னும் இலத்தீன் மூலத்திலிருந்து பிறந்தது. இதற்கு "பேறு பெற்றவர்" என்பது பொருள்.  
புனிதர் பட்டம் வழங்குவது தொடர்பான வழக்கமான நான்கு படிகளில் இது மூன்றாவதாகும். முதல் படி "இறை ஊழியர் நிலை" எனவும், இரண்டாம் படி "வணக்கத்துக்குரிய நிலை" எனவும் அழைக்கப்படுகின்றன.  
ஒருவருக்கு முத்திப்பேறு பெற்ற பட்டம் வழங்கப்பட்டபின், மக்கள் அவரிடம் தனிப்பட்ட விதத்திலும், சிற்றாலயங்களிலும் (chapel) பரிந்துரை வேண்டுதல்களை முன்வைக்கலாம். ஆனால் கோவில்களிலும் (church), பேராலயங்களிலும் (basilica) அத்தகைய வேண்டுதல்களை நிகழ்த்த மறைமாவட்ட ஆயரின் அனுமதி தேவை. புனிதர் பட்டம் வழங்கப்பட்டபின் எல்லா வழிபாட்டு இடங்களிலும் அப்புனிதருக்கு வணக்கம் செலுத்தப்படலாம்.  
கத்தோலிக்க நம்பிக்கையின் மீது இருக்கும் வெறுப்பால் (hatred for the faith - "odium fidei") மறைசாட்சியாக கொல்லப்பட்டு வணக்கத்திற்குரியவர் நிலையை அடைந்தவர்களுக்கு, அருளாளர் பட்டம் அளிக்கப்பட புதுமைகள் ஏதும் நிகழத் தேவை இல்லை. தமிழகத்தில் பிறந்த தேவசகாயம் பிள்ளைக்கு இது போலவே அருளாளர் பட்டம் அளிக்கப்பட்டுள்ளது குறிப்பிடத்தக்கது. ஆயினும் மறைசாட்சியாக இறக்காதவர்களுக்கு ஒரு புதுமை நிகழ்ந்தால் மட்டுமே அருளாளர் பட்டம் அளிக்கப்படும்.  
வுக்கு, திருத்தந்தை இரண்டாம் அருள் சின்னப்பர் அக்டோபர் 19, 2003 அன்று முத்திப்பேறு பெற்ற பட்டம் அளித்தார்]]
# அருளாளர் பட்டம்

## வெளியிணைப்புகள்

- கத்தோலிக்க திருச்சபையில் முத்திப்பேறு பெற்ற பட்டம் பெற்றவர்களின் பட்டியல் by Giga-Catholic Information.
# புனிதர் பட்டமளிப்பு

**புனிதர் பட்டம் அளிக்கும் நிகழ்வு** (*Canonization*) இறந்த ஒரு மனிதர், அங்கீகரிக்கப் பட்ட புனிதர்களின் பட்டியளில் சேர்க்கப்படும் நிகழ்வைக் குறிக்கும். புனிதர் பட்டம் அளிக்கப்படுவதால் ஒருவர் புனிதராவதில்லை. மாறாக அவர் புனிதராக கடவுளோடு இருக்கிறார் என்பதனை உலகிற்கு அறிவிக்கும் செயலேயாம்.  
எவ்வகை புனிதராயினும் உரோமன் கத்தோலிக்க திருச்சபையில் இப் பட்டம் திருத்தந்தையால் மட்டுமே அறிவிக்கப்படும். ஆனால் மரபுவழி திருச்சபைகளில் இரத்த சாட்சியாக மரிப்பவர்களுக்கு தனிப்பட்ட அறிவிப்பு தேவையில்லை. அவர்களது மரணமே அவர்களது புனிததுவத்திற்கு சாட்சியாக ஏற்கப்படும். பிற கிறித்துவ உட்பிரிவுகளில் எவ்வகை முறையான அறிவிப்பு முறைகள் இல்லை.  
உரோமன் கத்தோலிக்க திருச்சபையில் புனிதர் பட்டத்திற்கான படிகள் நான்காகும். அவை:
1. இறை ஊழியர் (Servant of God) என அறிவிக்கப்படல்
1. வணக்கத்திற்குரியவர் (Venerable) என அறிவிக்கப்படல்
1. அருளாளர் (Blessed) என அறிவிக்கப்படல்
1. புனிதர் (Saint) என அறிவிக்கப்படல்
# பழனிச்சாமி தேவர்

**பழனிச்சாமி தேவர்** ஆஸ்திரேலியாவின் பிரிஸ்பேனில் வசித்து வரும் ஒரு சமூக ஆர்வலர். இவர் நிறுவிய தமிழ்பிரிஸ்பேன் என்ற அமைப்பின் வழியாக பிரிஸ்பேன் தமிழ் சமூதாயத்திற்கு சேவை புரிந்துவருகிறார். ஆஸ்திரேலிய அரசியலில் முனைப்பாக இருக்கும் வெகுசில தமிழரில் இவரும் ஒருவர். ஆஸ்திரேலிய தொழிற்கட்சியில் முனைப்பாக செயல்படுகிறார்.
# பழனிச்சாமி தேவர்

## வெளியிணைப்புகள்

- தமிழ்பிரிஸ்பேன் இணையத்தளம் .
- தமிழ்பிரிஸ்பேன் மடற்குழு .
# 2009 அரியானா மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அரியானா மாநிலத்திலிருக்கும் 10 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | பரிதாபாத் | அவதார் சிங் பதானா | இந்திய தேசிய காங்கிரஸ் |  |
| 2 | ஹிசர் | பஜன்லால் | அரியானா ஜாங்கிட் காங்கிரஸ் |  |
| 3 | பிவானி - மகேந்திரஹார்க் | சுருதி சவுத்ரி | இந்திய தேசிய காங்கிரஸ் |  |
| 4 | ரோக்டக் | தீபிந்தர் சிங் ஹூடா | இந்திய தேசிய காங்கிரஸ் |  |
| 5 | குருசேத்ரா | நவீன் சிந்தால் | இந்திய தேசிய காங்கிரஸ் |  |
| 6 | சோனிபட் | ஜிதேந்திர சிங் மாலிக் | இந்திய தேசிய காங்கிரஸ் |  |
| 7 | குர்ஹான் | இந்திரசித் சிங் ராவ் | இந்திய தேசிய காங்கிரஸ் |  |
| 8 | அம்பாலா | குமாரி செல்சா | இந்திய தேசிய காங்கிரஸ் |  |
| 9 | கர்னல் | டாக்டர் அரவிந்த்குமார் சர்மா | இந்திய தேசிய காங்கிரஸ் |  |
| 10 | சிர்சா | அசோக் தன்வார் | இந்திய தேசிய காங்கிரஸ் | } |
# 2009 அரியானா மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 9
- அரியானா ஜாங்கிட் காங்கிரஸ் - 1
# வள்ளல்

கடையெழு வள்ளல்கள் என நாம் குறிப்பிடுவோரைச் சங்ககாலப் புலவர்களே தொகுத்துக் காட்டியுள்ளனர். இது அல்லாது *தலையெழு* வள்ளல்கள், *இடையேழு* வள்ளல்கள் எனத் தொன்மம் நீண்டுள்ளது.  
"கடை(யெழு) வள்ளலின் தன்மை என்பது, தன்னிடத்து வந்து இரந்தவர்கட்கு இல்லையென்னாமல் கொடுப்பது. இடை(யேழு) வள்ளலின் தன்மை, ஒருவன் தன்னிடத்து வந்து இரவாமல் அவன் குறிப்பறிந்து ஈதல். இரவலன் தனக்கு வேண்டுவது இன்னதென்று கருதாமலும், தான் இருக்குமிடத்திற் செல்லாமலும் அவ்விரவலன் ஓரிடத்திலிருக்க, அவனுக்கு வேண்டுவன யாவும் ஒருங்கே கொடுத்தலும், மற்றாெருவரை அவன் இனி இரவாமலும் அப்படிக் கொடுக்கும் பொருள் அந்த இரவலனது ஜீவதசைபரியந்தம் உதவும்படி கொடுப்பவனே தலை(யேழு)வள்ளல் எனப்படுபவர் ஆவார்". என்று *சோ. வீரப்ப செட்டியார்* குறிப்பிடுவார் இங்கு சங்ககாலத்தில் புகழ்பெற்று விளங்கிய பிற வள்ளல்களையும் தொகுத்துப் பார்க்கிறோம்.
# வள்ளல்

## வள்ளல் - சொல்விளக்கம்

:கொடையாளியை **வள்ளல்** என்கிறோம். வள்ளல் , வள்ளியோர் , என்னும் படர்க்கைப் பெயர்களும், வள்ளியம் என்னும் தன்மைப் பெயரும், வள்ளியை என்னும் முன்னிலைப் பெயரும், வள்ளியோய் என்னும் விளிப்பெயரும், வள்ளண்மை என்னும் தொழிற்பெயரும் சங்க நூல்களில் காணக் கிடக்கின்றன.
:வள்ளி நுண்ணிடை என்னும்போது வள்ளி என்னும் சொல் வளைதலைக் குறிக்கிறது. 'மல்லல் வளனே' என்னும்போது வளம் என்பது செழுமையைக் குறிக்கிறது. நிலவளம், பொருள்வளம், உடல்வளம், மனவளம் என்றெல்லாம் குறிப்பிடும்போது வளம் என்பது பயன்படு பொருளைக் குறிப்பதை உணரமுடியும். மாங்கிளை வளைந்திருந்தால் பழத்தை எளிதாகப் பறித்துக்கொள்ளலாம் அல்லவா? அதுபோலப் பயன்படு பொருளை வளைந்து கொடுத்து நல்குபவர் வள்ளல்
# வள்ளல்

## வள்ளி, வேள், வேஎள், வேள்வி, கந்தன்

இந்தச் சொற்கள் வள்ளல் என்னும் சொல்லோடு ஒப்புநோக்கத் தக்கவை.
:வள்ளல் என்பதன் பெண்பால் வள்ளி.
:'தாளாற்றித் தந்த பொருளெல்லாம் தக்கார்க்கு வேளாண்மை செய்தற் பொருட்டு' என்னும் திருக்குறளில் 'வேள்' (வேளாண்மை) என்னும் சொல் உதவி செய்தலை உணர்த்துகிறது.
:உதவி செய்யும் கடவுள் வேஎள்.
:'விருந்தோம்பி வேள்வி தலைப்படாதார்' என்னும்போது வேள்வி என்பதும் உதவி செய்தலைக் குறிக்கிறது. கடவுளுக்கு சோறாக்கிப் படைப்பதைப் 'பெரும்பெயர் ஆவுதி' என்றும், மக்களுக்குச் சோறாக்கிப் படைப்பதை 'அடுநெய் ஆவுதி' என்றும் பதிற்றுப்பத்து (21) குறிப்பிடுவதையும் இங்கு நினைவுபடுத்திக் கொள்ளலாம்.
:'காதன்மை கந்தா அறிவறியார்த் தேறுதல்' என்னும்போது கந்து என்னும் சொல் துணை என்னும் பொருளைத் தருவதை அறிவோம். கந்திற்பாவை என்னும்போது வரும் கந்து தூண் என்னும் பொருள் தருவதை அறிவோம். எனவே கந்தன் என்னும் சொல்லும் உதவி செய்பவன், தூண் போல் தாங்குபவன் என்னும் பொருளைத் தருவதை உணரமுடியும்.
# வள்ளல்

## சங்க கால வள்ளல்கள்

### தொகுத்துக் காட்டப்பட்ட வள்ளல்கள்

கடையெழு வள்ளல்கள்
# வள்ளல்

## சங்க கால வள்ளல்கள்

### பிற வள்ளல்களும் அவர்களது கொடையும்

#### கொடுத்தவர்கள்

##### அஃதை
##### அம்பர் கிழான் அருவந்தை
##### ஆதி அருமன்
:இவன் வழிப்போக்கர்களுக்கு நுங்கு தருவான். ஊருக்குள் வந்துவிட்டால் அவர்கள் விரும்பும் கள்ளோ, பதநீரோ தருவான்  
##### உதியன்
:குழுமூர் என்னும் ஊரில் இருந்துகொண்டு அட்டில் (அன்னதான மடம்) அமைத்து மக்களுக்கு உணவு வழங்கும் தொண்டு செய்துவந்தவன் கோட்டம்பலத்துத் துஞ்சிய சேரமான்  
##### நன்னன்
##### நாஞ்சில் வள்ளுவன்
:ஒருசிறைப் பெரியனார், ஔவையார், கதப் பிள்ளையார், மருதன் இளநாகனார் ஆகிய சங்ககாலப் புலவர்கள் இவனைப் பாடியுள்ளனர்.  
##### பண்ணன் (சிறுகுடி வள்ளல்)
:இவன் சிறுகுடி என்னும் ஊரில் வாழ்ந்த வள்ளல். சிறுகுடி காவிரியாற்றின் வடகரையில் இருந்தது. கிள்ளிவளவனின் உறையூரிலிருந்து பறந்து செல்லும் வண்டுகள் இவன் ஊரிலிருந்த பாதிரி மலர்களைப் பெரிதும் விரும்புமாம். சிறுகுடியின் நெல்லிமரத் தோப்பு அக்காலத்தில் சிறப்புப் பெற்றிருந்தது.'தனக்கென வாழாப் பிறர்க்குரியாளன்' என்றும், 'கைவள் ஈகைப் பண்ணன்' என்றும், இவனைப் புலவர்கள் போற்றினர். சோழவேந்தன் குளமுற்றத்துத் துஞ்சிய கிள்ளிவளவன் தான் பாடிய் பாடலில் 'யான் வாழு நாளும் பண்ணன் வாழிய' என்று என்று கூறிச் சிறப்பித்துள்ளான். கிணைப்பறை முழக்கத்துடன் இவனது புகழை நாள்தோறும் பாடுவேன் என்றும், பாடாவிட்டால் தென்னன் மருகன் வழுதியின் சுற்றம் என்னை மதிக்காமல் போகட்டும் என்றும் மதுரைப் புலவர் பாடுவதிலிருந்து பாண்டிய மன்னர்களும் இவனைப் பெரிதும் மதித்தனர் என்பது தெரியவருகிறது.  
##### பண்ணன் (வல்லார் கிழான்)
:வலாஅர் (வல்லார்) என்னும் ஊர் 'பெருங்குறும்பு' என்று கூறப்படுவதால் இதனை ஒரு பேரூர் எனலாம். இந்த ஊரைச்சுற்றிப் பெருங் காவற்காடு இருந்தது. இவ்வூர் மக்கள் எயிற்றியர். இவ்வூர்ச் சிறுவர்கள் யானைக் கன்றுகளோடு அந்தக் காவற்காட்டில் விளையாடுவார்களாம். இந்த ஊரில் வாழ்ந்தவன் பண்ணன். இவனது தொழில் வேந்தர்க்காகப் போரிடுதல். போரில் இவன் பெற்ற வெற்றிகளுக்காக வல்லார் என்னும் பேரூர் இவனுக்கு வழங்கப்பட்டது. அந்த ஊருக்கு உரியவன் ஆகிவிட்ட பிறகு இவனை 'வல்லார் கிழான் பண்ணன்' என்று போற்றினர். வறுமையில் வாடுவோர் இவன் போருக்குச் செல்வதற்கு முன் சென்றால் அவர்களது வறுமையைப் போக்குவான்  
##### மூதில் அருமன்
:இவன் பெரிதும் புகழ் பெற்று விளங்கிய சிறுகுடி என்னும் ஊரில் வாழ்ந்துவந்தான். இவன் தன் இல்லத்தில் இருந்துகொண்டு கூழும் கருணைக் கிழங்குக் குழம்பும் தந்து பசிப்பினியைப் போக்கிவந்தான். இதே ஊரில் வாழ்ந்த பண்ணன் அரிசிப் பொங்கல் படைத்து வழிப் பயணத்துக்குக் கட்டுச்சோறும் கொடுத்தனுப்பினான். பார்க்க; பண்ணன்
# 2009 பஞ்சாப் மக்களவை உறுப்பினர்கள்

2009 ஆம் ஆண்டு பஞ்சாபில் 13 இடங்களுக்கு இந்திய பொதுத் தேர்தல் நடைபெற்றது. பஞ்சாபில் இரண்டு கட்டங்களாக மக்களவைத் தேர்தல் நடைபெற்றது - மே 7 மற்றும் மே 13. பஞ்சாபில் 13 நாடாளுமன்ற இடங்களுக்கான தேர்தல்கள் இருந்தன. மேலும் மே 7 ஆம் தேதி 4 இடங்களுக்கும் மே 13 ஆம் தேதி மீதமுள்ள 9 இடங்களுக்கும் தேர்தல்கள் நடத்தப்பட்டன.
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | காதூர் சாகிப் | டாக்டர் ரத்தன்சிங் அஜ்னாலா | சிரோமணி அகாலி தளம் |  |
| 2 | பதின்டா | கர்சிம்ரத் கவுர் பாதல் | சிரோன்மணி அகாலிதளம் |  |
| 3 | குர்தாஸ்பூர் | சர்தார் பிரதாப் சிங் பாஜ்வா | இந்திய தேசிய காங்கிரஸ் |  |
| 4 | ஹோசியார்பூர் | சந்தோஷ் சவுத்ரி | இந்திய தேசிய காங்கிரஸ் |  |
| 5 | பெரோஷ்பூர் | செர் சிங் குபையா | சிரோமணி அகாலி தளம் |  |
| 6 | பரித்ஹாட் | பரம்சித் கவுர் குல்சன் | சிரோன்மணி அகாலிதளம் |  |
| 7 | பாட்டியாலா | பிரினீத் கவுர் | இந்திய தேசிய காங்கிரஸ் |  |
| 8 | ஜலந்தர் | மொகீந்தர்சிங் ஹைபீ | இந்திய தேசிய காங்கிரஸ் |  |
| 9 | பேத்ஹார் சாகிப் | சுக்தேவ்சிங் லிப்ரா | இந்திய தேசிய காங்கிரஸ் |  |
| 10 | அமிர்தசரஸ் | நவ்ஜோத் சிங் சித்து | பாரதீய ஜனதா கட்சி |  |
| 11 | ஆனந்த்பூர் சாகிப் | ரவ்னீத் சிங் | இந்திய தேசிய காங்கிரஸ் |  |
| 12 | சாங்ரூர் | விஜய் இந்தர்சிங்லா | இந்திய தேசிய காங்கிரஸ் |  |
| 13 | லூதியானா | மணீஷ் திவாரி | இந்திய தேசிய காங்கிரஸ் | } |
# 2009 பஞ்சாப் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 8
- சிரோமணி அகாலி தளம் - 4
- பாரதீய ஜனதா கட்சி - 1
# கண்ட்ரோல்-ஆல்ட்-டெலீட்

Control-Alt-Delete (Ctrl-Alt-Del எனக் அழைக்கப்படுவதும் மற்றும் **மூ விரல் வணக்கம்** என அழைக்கப்படுவதுமான இந்த விசைகள், ஐபிஎம் இரக கணனிகளில் கணனியை மீள் ஆரம்பம் செய்யவோ அல்லது செயல் மேலாளரை அழைக்கவோ பயன்படுகின்றது. பிந்தைய விண்டோஸ் இரக கணனிகளில் வின்டோஸ் பாதுகாப்பை அழைக்க இந்த விசைக் கூட்டு உதவுகின்றது. இந்த செயற்பாடு ஆல்ட், கண்ட்ரோல் விசைகளை ஒரே நேரத்தில் அமுக்கியவாறு டிலீட் விசையை அமுக்கும் போது நடைபெறுகின்றது. பல எக்ஸ் இரக விண்டோஸ் இயங்கு தளங்களில் இந்த விசைத் தொகுப்புகளின் பயன் மூலம் விடுபதிகை திரையைக் காட்டுகின்றது.
# சிறந்த இயக்குநருக்கான தேசிய திரைப்பட விருது

இந்தியக் குடியரசில் திரைப்படத்துறைக்கு வழங்கப்படும் விருதுகளுள் மிக முக்கியமாகக் கருதப்படுபவை **தேசிய திரைப்பட விருதுகள்**. 1954 இல் முதலில் வழங்கப்பட்ட இவ்விருதுகள் ஆண்டுதொறும், சிறந்த இயக்குநர், படம், நடிகர், நடிகை போன்ற பல பிரிவுகளில் வழங்கப் படுகின்றன. சிறந்த இயக்குனருக்கான தங்கத் தாமரை விருதைப் பெற்றவர்களின் பட்டியல் கீழே தரப்பட்டுள்ளது.
# சிறந்த இயக்குநருக்கான தேசிய திரைப்பட விருது

## விருது வென்றவர்கள்

| 2011 | வெற்றிமாறன் | தமிழ் | ஆடுகளம் |
| --- | --- | --- | --- |
| 2010 | ரிதுபர்னோ கோஷ் | பெங்காலி | அபோஹோமான் |
| 2009 | பாலா | தமிழ் | நான் கடவுள் |
| 2008 | அடூர் கோபாலகிருஷ்ணன் | மலையாளம் | நாலு பெண்ணுங்கள் |
| 2007 | மதூர் பண்டார்கர் | இந்தி | ட்ராஃபிக் சிக்னல் |
| 2006 | ராகுல் தொலாக்கியா | ஆங்கிலம் | பர்சானியா |
| 2005 | புத்ததேவ் தாஸ்குப்தா | பெங்காலி | ஸ்வப்னேர் தின் |
| 2004 | கவுதம் கோஷ் | பெங்காலி | அபார் அராண்யே |
| 2003 | அபர்ணா சென் | ஆங்கிலம் | மிஸ்டர் அண்ட் மிசஸ் அய்யர் |
| 2002 | பி. லெனின் | தமிழ் | ஊருக்கு நூறு பேர் |
| 2001 | ரிதுபர்னோ கோஷ் | பெங்காலி | உத்சவ் |
| 2000 | புத்ததேவ் தாஸ்குப்தா | பெங்காலி | உத்தாரா |
| 1999 | ராஜீவ்நாத் | மலையாளம் | ஜனனி |
| 1998 | ஜெயராஜ் | மலையாளம் | களியாட்டம் |
| 1997 | அகத்தியன் | தமிழ் | காதல் கோட்டை |
| 1996 | சயீத் அக்தர் மிஸ்ரா | இந்தி | நசீம் |
| 1995 | ஜானு பருவா | அசாமிய மொழி | சேக்ரொலாய் பஹுடூர் |
| 1994 | டி வி சந்திரன் | மலையாளம் | பொந்தான் மடா |
| 1993 | கவுதம் கோஷ் | பெங்காலி | பத்மா நாஜிர் மாதி |
| 1992 | சத்யஜித் ரே | பெங்காலி | அகன்டுக் |
| 1991 | தபன் சின்ஹா | இந்தி | ஏக் டாக்டர் கி மவுத் |
| 1990 | அடூர் கோபாலகிருஷ்ணன் | மலையாளம் | மதிலுகள் |
| 1989 | ஷாஜி என். கருண் | மலையாளம் | பிறவி |
| 1988 | அடூர் கோபாலகிருஷ்ணன் | மலையாளம் | அனந்தராம் |
| 1987 | கோவிந்தன் அரவிந்தன் | மலையாளம் | ஒரிடத்து |
| 1986 | ஷ்யாம் பெனெகல் | இந்தி | திரிகால் |
| 1985 | அடூர் கோபாலகிருஷ்ணன் | மலையாளம் | முகாமுகம் |
| 1984 | மிருநாள் சென் | இந்தி | காந்தார் |
| 1983 | உத்பலேந்து சக்ரவர்த்தி | பெங்காலி | சோக் |
| 1982 | அபர்ணா சென் | ஆங்கிலம் | 36 செளரிங்கீ லேன் |
| 1981 | மிருநாள் சென் | பெங்காலி | அகாலேர் சந்தனே |
| 1980 | மிருநாள் சென் | பெங்காலி | ஏக் தின் பிரதி தின் |
| 1979 | கோவிந்தன் அரவிந்தன் | மலையாளம் | தம்ப் |
| 1978 | கோவிந்தன் அரவிந்தன் | மலையாளம் | காஞ்சன சீதா |
| 1977 | பி. லங்கேஷ் | கன்னடம் | பல்லவி |
| 1976 | சத்யஜித் ரே | பெங்காலி | ஜனா ஆரண்யா |
| 1975 | சத்யஜித் ரே | பெங்காலி | சோனார் கெல்லா |
| 1974 | மணி கவுல் | இந்தி | துவிதா |
| 1973 | அடூர் கோபாலகிருஷ்ணன் | மலையாளம் | சுயம்வரம் |
| 1972 | கிரீஷ் கர்நாட், பி. வி. கரந்த் | கன்னடம் | வம்ச விருக்ஷா |
| 1971 | சத்யஜித் ரே | பெங்காலி | ப்ரதிதுவந்தி |
| 1970 | மிருநாள் சென் | இந்தி | புவன் சோமே |
| 1969 | சத்யஜித் ரே | பெங்காலி | கூபி கைனே பாக பைனே |
| 1968 | சத்யஜித் ரே | பெங்காலி | சிறியகானா |
| } |  |  |  |
# சிறந்த நடிகருக்கான தேசிய திரைப்பட விருது

இந்தியக் குடியரசில் திரைப்படத்துறைக்கு வழங்கப்படும் விருதுகளுள் மிக முக்கியமாகக் கருதப்படுபவை **தேசிய திரைப்பட விருதுகள்**. 1954 இல் முதலில் வழங்கப்பட்ட இவ்விருதுகள் ஆண்டுதோறும், சிறந்த இயக்குநர், படம், நடிகர், நடிகை போன்ற பல பிரிவுகளில் வழங்கப் படுகின்றன. சிறந்த நடிகருக்கான தங்கத் தாமரை விருதைப் பெற்றவர்களின் பட்டியல் கீழே தரப்பட்டுள்ளது.
# சிறந்த நடிகருக்கான தேசிய திரைப்பட விருது

## விருது வென்றவர்கள்

| 2012 | 1. **இர்ஃபான் கான்**
2. **விகரம் கோகலே** | *பான் சிங் தோமர்*
*அனுமட்டி* | இந்தி
மராத்தி |
| --- | --- | --- | --- |
| 2011 | **கிரிஷ் குல்கர்ணி** | *தியோல்* | மராத்தி |
| 2010 | 1. **தனுஷ்**
2. **சலீம் குமார்** | *ஆடுகளம்*
*ஆதாமின்ட மகன் அபு* | தமிழ்
மலையாளம் |
| 2009 | **அமிதாப் பச்சன்** | *பா* | இந்தி |
| 2008 | உபேந்திர லிமாயே | ஜோக்வா | மராத்தி |
| 2007 | பிரகாஷ் ராஜ் | காஞ்சிவரம் | தமிழ் |
| 2006 | சௌமித்திர சாட்டர்ஜி | பொதுக்கேப் | பெங்காலி |
| 2005 | அமிதாப் பச்சன் | ப்ளாக் | இந்தி |
| 2004 | சைஃப் அலி கான் | ஹம் தும் | இந்தி |
| 2003 | விக்ரம் | பிதாமகன் | தமிழ் |
| 2002 | அஜய் தேவ்கான் | தி லிஜன்ட் ஆஃப் பகத் சிங் | இந்தி |
| 2001 | முரளி | நெய்துகாரன் | மலையாளம் |
| 2000 | அனில் கபூர் | புகார் | இந்தி |
| 1999 | மோகன்லால் | வானபிரஸ்தம் | ஆங்கிலம்; மலையாளம் |
| 1998 | 1.மம்முட்டி | டாக்டர் அம்பேத்கர் | ஆங்கிலம் |
| 2.அஜய் தேவகான் | சாக்ம் | இந்தி |  |
| 1997 | 1.சுரேஷ் கோபி | களியாட்டம் | மலையாளம் |
| 2.பாலசந்திர மேன்ன் | சாமந்தரங்கள் | மலையாளம் |  |
| 1996 | கமல் ஹாசன் | இந்தியன் | தமிழ் |
| 1995 | ரஜித் கபூர் | தி மேக்கிங்க் ஆஃப் தி மகாத்மா | ஆங்கிலம் |
| 1994 | நானா படேகர் | க்ராந்திவீர் | இந்தி |
| 1993 | மம்முட்டி | போந்தான் மாத; விதேயன் | மலையாளம் |
| 1992 | மிதுன் சக்கரவர்த்தி | தகாதேர் கதா | பெங்காலி |
| 1991 | மோகன் லால் | பாரதம் | மலையாளம் |
| 1990 | அமிதாப் பச்சன் | அக்னிபாத் | இந்தி |
| 1989 | மம்முட்டி | மதிலுக்குள்; ஒரு வடக்கன் வீரகதா | மலையாளம் |
| 1988 | ப்ரேம்ஜி | பிறவி | மலையாளம் |
| 1987 | கமல் ஹாசன் | நாயகன் | தமிழ் |
| 1986 | சாரு ஹாசன் | தாபரண கதே | கன்னடம் |
| 1985 | சஷி கபூர் | நியூ டெல்லி டைம்ஸ் | இந்தி |
| 1984 | நசிருதீன் ஷா | பார் | இந்தி |
| 1983 | ஒம் புரி | அர்த் சத்யா | இந்தி |
| 1982 | கமல் ஹாசன் | மூன்றாம் பிறை | தமிழ் |
| 1981 | ஒம் புரி | ஆரோஹன் | இந்தி |
| 1980 | பாலன் கே நாயர் | ஒப்போல் | மலையாளம் |
| 1979 | நசுருதீன் ஷா | ஸ்பர்ஷ் | இந்தி |
| 1978 | அருண் முகர்ஜீ | பரசுராம் | பெங்காலி |
| 1977 | கோபி | கொடியேட்டம் | மலையாளம் |
| 1976 | மிதுன் சக்கரவர்த்தி | மிருகயா | பெங்காலி |
| 1975 | எம். வி. வாசுதேவ ராவ் | சொம்மான தோதி | கன்னடம் |
| 1974 | சாது மெஹர் | அங்குர் | இந்தி |
| 1973 | பி ஜே ஆண்டனி | நிர்மல்யம் | மலையாளம் |
| 1972 | சஞ்சீவ் குமார் | கோஷிஷ் | இந்தி |
| 1971 | எம். ஜி. ராமச்சந்திரன் | ரிக்ஷாகாரன் | தமிழ் |
| 1970 | சஞ்சீவ் குமார் | தாஸ்தக் | இந்தி |
| 1969 | உத்பல் தட் | புவன் ஷோமே | இந்தி |
| 1968 | அசோக் குமார் | ஆஷீர்வாத் | இந்தி |
| 1967 | உத்தம் குமர் | அந்தோணி ஃபிரிஞ்சி; சிரியகானா | பெங்காலி |
| } |  |  |  |
# கரையார்

**கரையார்** (*Karaiyar*) அல்லது **குருகுலம்** எனப்படுவோர் இலங்கை மற்றும் தமிழ்நாட்டில் வாழுகின்ற ஒரு சாதியாகும். கடல் சார்ந்த தொழிலில் ஈடுபடும் இவர்கள், பண்டைய காலங்களில் போர் வீரர்களாக அரச படைகளில் பணியாற்றினர். பெரும்பாலும் கடல் சார்ந்த தொழிலான மீன் பிடித்தலில் இவர்கள் ஈடுபட்டுள்ளனர். இதைவிட கப்பல் கட்டி அதன் மூலம் நாடு பல கண்ட மாலுமிகளாகவும் இந்த சாதியைச் சேர்ந்தவர்கள் இருந்துள்ளனர்.
# கரையார்

## வரலாறு

புறநானூறு போன்ற பல பண்டைய தமிழ் இலக்கியங்கள் இவர்களைப் பற்றி குறிப்பிடுகிறது. வையாபாடல் மற்றும் யாழ்ப்பாண வைபவமாலை போன்ற இலக்கியங்களில், இவர்கள் முக்கிய பதவிகளில் இருந்தவர்கள் என்று குறிப்பிடுகிறது.  
"*முக்கரா ஹாட்டான*" என்கிற ஒரு சிங்கள ஓலைச் சுவடியில், குருகுல வீரர்கள் முக்குவர்கலும் மற்றும் சோனகர்கலும் ஒரு மூன்று மாத போரில் தோற்கடித்தார் என்பது குறிப்பிடுகிறது.  
இந்த போரில், *குருகுல மாணிக்கத் தலைவன்* என்கிற ஒரு குடித்தலைவர் இந்த போரில் இறந்துவிட்டார். இதன் காரணமாக
ஆறாவது பராக்கிரமபாகு, குருகுல மாணிக்கத் தலைவனின் மகன் செண்பகப் பெருமாள் என்பவரைத் தத்தெடுத்தார்.
# கரையார்

## உட் சாதிப் பிரிவுகள்

- இலங்கையில் சாதி அமைப்பு
- யாழ்ப்பாணத்துச் சாதியமைப்பு
# வட மாகாண விவசாய திணைக்களம்

வடக்கு மாகாணசபையின் ஒரு திணைக்களமாகக் காணப்படுகின்றது. வடக்கு கிழக்கு மாகாண சபையிலுருந்து பிரிந்து 01.01.2007 ம் திகதி தொடக்கம் செயற்பட்டு வரும் வட மாகாண சபையின் விவசாய அமைச்சின் கீழ் இது காணப்படுகின்றது. இதன் செயற்படு பரப்பு வட மாகாண எல்லையாகும். இதன் தற்போதய பணிப்பாளராக திரு.கே.சுப்பிரமணியம் அவர்கள் வட மாகாண சபை உருவாக்கப்பட்ட காலம் தொடக்கம் பணியாற்றிவருகின்றார்.
# வட மாகாண விவசாய திணைக்களம்

## உப அலுவலகங்கள்

இவ் திணைக்களமானது மாவட்ட மட்டத்தில் ஒவ்வொரு உப அலுவலகத்தை கொண்டு காணப்படுகின்றது. இவ் உப அலுவலகங்கள் பிரதி விவசாயப் பணிப்பாளர்(விரி)அலுவலகம் என்று அழைக்கப்படுகின்றன. இவற்றுக்குப் பொறுப்பாக பிரதி விவசாயப் பணிப்பாளர்கள் காணப்படுவார்கள். இவர்களினால் மாவட்டத்தின் விரிவாக்கச் செயற்பாடுகள் மேற்கொள்ளப்படும். இவ் உப அலுவலகங்களில் உதவி விவசாயப் பணிப்பாளர்கள், விவசாய உத்தியோகத்தர்கள், பாட விதான உத்தியோகத்தர்கள், விவசாயப் போதனாசிரயர்கள் மற்றும் நிர்வாகங்களினை மேற்கொள்ளும் இணைந்த சேவையினை கொண்ட உத்தியோகத்தர்ளும் தொழிலாளிகளும் காணப்படுகின்றனர்.
# வட மாகாண விவசாய திணைக்களம்

## பிரதி விவசாயப் பணிப்பாளர்கள்

- யாழ்ப்பாணம் - திரு.எஸ்.சிவகுமார்.
- கிளிநொச்சி - திருமதி.எஸ்.ஆனந்தராஜா.
- முல்லைத்தீவு - திரு.கே.சிவபாதசுந்தரம்.
- மன்னார் - திரு.எம்.ஜெகநாதன்.
- வவுனியா - திருமதி.ஜெ.ஜெகநாதன்.
# வட மாகாண விவசாய திணைக்களம்

## பிரதி விவசாயப் பணிப்பாளர் அலுவலகத்தின் கீழ் காணப்படும் அலுவலகங்கள்

**வவுனியா**  
வவுனியா பிரதி விவசாயப் பணிப்பாளர் அலுவலகத்தின் கீழ் இரண்டு தொழிற்பாட்டு அலுவலகங்கள் இயங்கின்றன.  
01. அரச விதை உற்பத்திப் பண்ணை.(தாண்டிக்குளம்)  
02. மாவட்ட விவசாயப் பயிற்சி நிலையம் (எல்லப்பர்மருதங்குளம்)  
இவற்றுடன் மாவட்ட விரிவாக்க அலுவலகமும் இணைந்ததாக வவுனியா மாவட்ட விவசாய செயற்பாட்டை மேற்கொண்டுவருகின்றன.  
**மன்னார்**  
மன்னார் மாவட்டத்தில் விவசாயப் பயிற்சி நிலையம்(ஆட்காட்டி வெளி) மாத்திரம் காணப்படுகின்றது. அத்துடன் விதை உற்பத்திப் பண்ணைக்காக வெள்ளாங்குளம் எனுமிடத்தில் பண்ணை ஆரம்பிக்கப்பட்டு வருகின்றனர்.  
**யாழ்ப்பாணம்**  
யாழ்ப்பாணத்தில் திருநெல்வேலி எனுமிடத்தில் விவசாயப் பயிற்சி நிலையத்துடன் இணைந்ததாக விவசாய விரிவாக்க நிலையம் காணப்படுகின்றது. அத்துடன் யாழ்ப்பாண விவசாயச் செயற்பாட்டுக்கு மிகவும் சிறப்புடன் சேவையாற்றி வருகின்றனர்.  
**கிளிநொச்சி**  
கிளிநொச்சி மாவட்டதில் விவசாயப் விரிவாக்க நிலையம் மாத்திரம் காணப்படுகின்றது.எனினும் ஏனைய கட்டமைப்புங்களும் உருவாக்க முயற்சிகள் இடம்பெறுகின்றது.  
**முல்லைத்தீவு**  
முல்லைத்தீவு மாவட்டத்தில் விவசாயப் பயிற்சி நிலையம் ஒட்டிசுட்டான் பிரதேசத்தில் ஆரம்பிக்கப்பட்டுள்ளது. விவசாய விரிவாக்க நிலையம் முல்லைத்தீவு நகர் பகுதியில் அமைந்திருக்கின்றது,
# வட மாகாண விவசாய திணைக்களம்

## செயற்பாடுகள்

நிர்வாக ரீதியான செயற்பாடுகளை தலைமையலுவலகம் செயற்படுத்துவதுடன் உப அலுவலகங்களின் செயற்பாடுகளை நேரடியாகவும் நெறிப்படுத்துகின்றது. அத்துடன் ஏனைய நிறுவனங்களுடன் இணைந்து வட மாகாண விவசாய செயற்பாட்டுக்கு பேருதவி புரிகின்றது.
# வன்னித்தமிழ்

இலங்கையில் வன்னிப் பிரதேசத்து மக்களால் பேசப்படும் பாசையாகும். இது தனித்தமிழாகக் காணப்படுவதுடன் மிகவும் வலியதாகவும் காணப்படுகின்றது. ஆங்கிலம் கலக்காது பேசப்படும். அத்துடன் இது தற்போது அருகிவருகின்றது. அக்காலத்து மன்னன் பண்டாரவன்னியனின் வரலாறு இதற்கு சான்று பகிர்கின்றது. வன்னியை மையமாகக் கொண்டு எழுதப்படும் கதைகளில் இப் பாசையின் தன்மையை அறிந்து கொள்ளலாம்.
# தமிழ்நாடு அரசு நீர்வள ஆதார அமைப்பு

இந்தியாவில் தமிழ்நாடு மாநிலத்தில் உள்ள நீர்வளம் குறித்த செயல்பாடுகளைக் கவனிப்பதற்காக தமிழ்நாடு அரசு சார்பில் பொதுப்பணித்துறையின் கீழ் தமிழ்நாடு அரசு நீர்வள ஆதார அமைப்பு ஒன்று இயங்கி வருகிறது.
# தமிழ்நாடு அரசு நீர்வள ஆதார அமைப்பு

## பணிகள்

இந்த அமைப்பு தமிழ்நாடு மாநிலத்திலுள்ள ஊராட்சி ஒன்றியங்களின் சராசரி நிலநீர் மட்டம், நிலநீர்த் தரம், மழை அளவு மற்றும் நிலத்தடி நீர் நுகர்வு பாகுபாடு போன்ற அனைத்துத் தகவல்களையும் கொண்டுள்ளது. நிலநீர்த் துறையால் மக்களுக்கு கீழ்காணும் சில சேவைகள் அளிக்கப்படுகின்றன.
1. நிலத்தில் கிணறு அல்லது ஆழ் துளை கிணறு தோண்டுவதற்கு உகந்த இடத்தை தேர்வு செய்ய புவி பௌதீக ஆய்வு சேவைகளை அளிக்கிறது.
1. நீர் மாதிரியை பரிசோதனை செய்து உங்களுக்கு அந்நீரின் தரத்தினைத் தெரிவிக்கிறது.இந்தப் பரிசோதனைக்காக வீட்டு உபயோகத்திற்கு - ரூ.250/- விவசாய உபயோகத்திற்கு - ரூ.75/-ஐயும் கட்டணம் பெற்றுக் கொள்கிறது.
1. இவ்வமைப்பால் சேகரிக்கப்படும் புள்ளி விபரங்களைப் பொதுமக்களின் உபயோகத்திற்கு வழங்குகிறது.  
**வழங்கப்படும் புள்ளி விவரங்கள்**  
அ. நிலத்தடி நீர் மட்டம்  
ஆ. நிலத்தடி நீரின் தன்மை  
இ. மழை அளவு மற்றும் தட்ப வெப்ப நிலை  
ஒரு புள்ளி விபரம் ஒரு மாவட்டத்திற்கு ஒரு வருடத்திற்கு வழங்குவதற்கு, வரைவுக் காசோலையாகச் செலுத்த வேண்டிய கட்டணமாக மாணவர்கள்- ரூ.100/- அரசு சாரா அலுவலர்கள்- ரூ.200/- ஆலோசனைக் கூறும் நிறுவனங்கள் - ரூ.300/- மற்றவர்கள்- ரூ.500/- என நிர்ணயிக்கப்பட்டுள்ளது.  
- நிலநீர் உபயோகத்தினைச் சார்ந்த புதிய தொழிற்சாலை, நிறுவனம் அல்லது கூட்டமைப்பு ஆரம்பிக்க இந்நிலநீர்த் துறையிலிருந்து நிலநீர் இருப்புச் சான்றிதழ் அளிக்கப்படுகிறது.
# இன்செப்சன் (திரைப்படம்)

**இன்செப்சன்** (*Inception*) 2010 இல் வெளியான அமெரிக்க அறிவியல் அதிரடித் திரைப்படமாகும். கிறிஸ்டோபர் நோலன் எழுதி, தயாரித்து, இயக்கினார். லியோனார்டோ டிகாப்ரியோ, கென் வட்டனபே, ஜோசப் கோர்டன்-லேவிட்ட், எலன் பேஜ், சில்லியன் மர்பி, டோம் ஹார்டி, மரியன் கோடிள்ளர்ட், திலீப் ராவ், டோம் பெரெங்கெர், மைகேல் கயின் ஆகியோர் நடித்துள்ளனர்.  
பிறர் கனவில் சென்று அவர்களிடமிருந்து வெளிக்கொண்டுவர இயலாத ரகசியங்களை பிரித்து எடுத்து வரும் டோம் காப் எனும் கதாபாத்திரத்தில் டிகாப்ரியோ நடித்துள்ளார். மனைவியின் மரணத்தின் மர்மங்களால் தன் குடும்பம் மற்றும் நாட்டுரிமையை இழந்து வாடும் டோம் காபிற்கு மறு வாழ்வு வேண்டுமெனில் ஓர் பன்னாட்டு நிறுவன தலைவரின் மகன் மனதில் ஓர் எண்ணத்தை விதைக்க வேண்டும். காபின் சாதாரண வேலையான ரகசியத்தை பிரித்து எடுப்பதை விட இந்த எண்ணத்தை விதைப்பது என்பது கடினமான வேலை.  
இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த இசைக்கான அகாதமி விருதையும் சேர்த்து நான்கு அகாதமி விருதுகளை வென்றது.
# இன்செப்சன் (திரைப்படம்)

## குழு

, எலன் பேஜ், கென் வட்டனபே, மைகேல் கயின் மற்றும் லியோனார்டோ டிகாப்ரியோ.]]  
- **லியோனார்டோ டிகாப்ரியோ** -- டோம் காப். பிரிப்பாளர், மற்றவர் கனவுகளில் சென்று அவர்களது ரகசியங்களை பிரித்து எடுக்கும் திருடன். ஃபிஷெர் கனவில் சென்று அவனின் எண்ணங்களை மாற்ற ஆர்தர், அரியாட்னே, ஈம்ஸ் ,சயீடோ, யூசுஃப் ஆகியோர் கூட்டணியின் தலைவனே இந்த காப். .
- **ஜோசப் கார்டன்-லெவிட்** -- ஆர்தர். குறி மனிதன், காப்-இன் தொழில்துணை மற்றும் அணிக்கு கொடுக்கப்பட்ட வேலைக்காக ஆராய்ச்சி செய்கிறார்.
- **கென் வட்டனபே** -- செய்டோ, பயணி, காபின் அணியை வேலை வாங்கும் தொழிலதிபர். எனினும் அந்த அணியில் தனக்கும் இடம் வேண்டும் என்று அணியில் சேர்ந்தார்.
- **எலன் பேஜ்** -- அரியாட்னே, கட்டமைப்பாளர், கனவுகள் நடக்கும் உலகை உருவாக்க வேலைக்கு எடுக்கப்பட்ட ஓர் கல்லூரி மாணவி.
- **டோம் ஹார்டி** -- ஈம்ஸ், வடிவமைப்பாளர், காபின் அணியில் ஒருவர். தன் உருவ மாற்றத்தின் மூலம் ஃபிஷெரின் கனவில் ஃபிஷெரை ஏமாற்றுகிறார் .
- **திலீப் ராவ்** -- யூசுஃப். வேதியியல் வல்லுநர் , அணியின் உறுப்பினர்கள் கனவுலகில் நிலைத்திருக்க உதவும் மருந்துகளை தயார் செய்பவர்.
- **மரியன் கோடிள்ளர்ட்** -- மால் காப் ,டோம் கோப்பின் கனவுகளில் அடிக்கடி தோன்றும் அவரின் இறந்த மனைவி.
- **டோம் பெரெங்கெர்** -- பீட்டர் பிரௌனிங், ஃபிஷெரின் அறிவுத் தந்தை மற்றும் ஃபிஷெர் நிறுவனத்தின் செயலாளர்.
- **பீட் போஸ்ட்லேத்வெயிட்** -- மாரீஸ் ஃபிஷெர், ராபர்டின் தந்தை.
- **லூகாஸ் ஹாஸ்** -- நாஷ், அரியாட்னேக்கு முன் காபிற்கு உதவிய கனவு-கட்டமைப்பாளர்.
- **மைக்கேல் கெய்ன்** -- மைல்ஸ், காப்பின் குரு மற்றும் மாமனார். ஆனால் ஓர் திருட்டுக் கதையாக இயக்கினார். இப்படத்திற்கான திரைவசனத்திற்காக ஒன்பது-பத்து வருடங்கள் உழைத்தார்.  
2001-ஆம் ஆண்டில் வார்னெர் புரோசிடம் இந்த யோசனையை சமர்ப்பிக்கும்போழுது, இந்த மாப்பெரும் படத்தை உருவாக தனக்கு மேலும் அனுபவம் தேவைப்படும் என்பதை உணர்ந்தார். ஆதலால், *பேட்மேன் பிகின்ஸ்*, *த பிரஸ்டீஜ்* மற்றும் *தி டார்க் நைட்* ஆகிய திரைப்படங்களை இயக்க முடிவெடுத்தார்.  
பின்னர் 2009 இல் நோலன் திரைப்படத்தினை இயக்க முடிவு செய்தார். முதலாக லியோனார்டோ டிகாப்ரியோ நடிக்க தேர்வு செய்யப்பட்டார். டிகாப்ரியோவும் நோலனும் திரைக்கதையினை பற்றி பல மாதங்களாக ஆலோசித்தனர். பின்னர் நோலன் திரைக்கதையில் மாற்றங்கள் செய்து திரைப்படம் தயாரிக்க முடிவு செய்தார்.
- கார்டிங்டன், இங்கிலாந்து மற்றும் வட இலண்டன்
- பிரான்ஸ்
- லாஸ் ஏஞ்செலஸ்
- அல்பர்டா, கனடா நவம்பர் 2009 இல் படப்பிடிப்பு முடிந்தது.
# இன்செப்சன் (திரைப்படம்)

## குழு

### ஒளிப்பதிவு

சாதாரண காட்சிகள் 35 மி.மீ திரையிலும் முக்கியமான காட்சிகள் 70 மி.மீ திரையிலும் பதிவு செய்யப்பட்டன. நோலன் தனது த டார்க் நைட் திரைப்படத்தில் பயன்படுத்திய ஐமாக்ஸ் திரையினை *இன்செப்சனில்* பயன்படுத்தவில்லை.  
வால்லி பிஸ்தர் ஒவ்வொரு இடத்திற்கும் கனவிற்கும் ஒரு வேறுபாடான பார்வையினை தந்தார். இவ்வாறு செய்தமையால் பார்வையாளர்களால் ஒவ்வொரு கனவையும் பிரித்து அறிய முடிந்தது.
# இன்செப்சன் (திரைப்படம்)

## குழு

### இசை

*இன்செப்சன்* திரைப்படத்திற்கான இசையினை ஹான்ஸ் சிம்மர் இயக்கினார். இன்செப்சன் இசைத் தொகுப்பு சூலை 11, 2010 அன்று வெளியிடப்பட்டது. ஹான்ஸ் சிம்மர் சிறந்த அசல் இசைக்கான அகாதமி விருதிற்கு பரிந்துரை செய்யப்பட்டார். ஆனால் சோசியல் நெட்வர்க் திரைப்பட இசையமைப்பாளரிடம் தோற்றார்.
# இன்செப்சன் (திரைப்படம்)

## வரவேற்பு

### வருவாய்

| திரைப்படம் | வெளியீட்டுத் தேதி | திரைப்பட வருவாய் | பட்டியல் | பட்ஜெட் | மேற்கோள் |  |  |  |
| --- | --- | --- | --- | --- | --- | --- | --- | --- |
| *இன்செப்சன்* | சூலை 2010 | $292,576,195 | $532,956,569 | $825,532,764 | #43 | #29 | $160,000,000 | } |  
*இன்செப்சன்* ஐமாக்ஸ்(IMAX) மற்றும் சாதாரணத் திரையரங்குகளில் சூலை 16 2010 அன்று வெளியிடப்பட்டது. முதல் காட்சி இலண்டனில் சூலை 8 2010 அன்று திரையிடப்பட்டது.
அமெரிக்கா மற்றும் கனடாவில் 3,792 சாதாரண திரையரங்குகளிலும் 195 ஐமாக்ஸ்(IMAX) திரையரங்குகளிலும் திரையிடப்பட்டது. இத்திரைப்படம் முதல் வாரத்தில் $62.7 மில்லியன் வருவாயினை ஈட்டியது.  
*இன்செப்சன்* திரைப்படம் அமெரிக்கா மற்றும் கனடாவில் மட்டும் $292 மில்லியன் வருவாயினை ஈட்டியது. பிற நாடுகளில் மொத்தமாக $532 மில்லியன் வருவாயினை ஈட்டியது. மொத்தமாக உலகம் முழுவதும் $823 மில்லியன் வருவாயினை ஈட்டியது.  
அமெரிக்கா மற்றும் கனடாவினைத் தவிர அதிக வருவாய் ஈட்டித் தந்த பிற நாடுகள்: சீனா ($68 மில்லியன்), இங்கிலாந்து, ஐயர்லாந்து மற்றும் மால்டா ($56 மில்லியன்), பிரான்சு மற்றும் மகரெப் பகுதி($43 மில்லியன்), சப்பான் ($40 மில்லியன்) மற்றும் தென் கொரியா ($38 மில்லியன்).
# இன்செப்சன் (திரைப்படம்)

## வரவேற்பு

### விமர்சகர்கள் வரவேற்பு

| **திரைப்படம்** | **ராட்டன் டோமேட்டோஸ்** | **மெடாகிரிடிக்** |  |
| --- | --- | --- | --- |
| *இன்செப்சன்* | 86% (281 விமர்சனங்கள்) | 86% (29 விமர்சனங்கள்) | } |
# இன்செப்சன் (திரைப்படம்)

## விருதுகள்

### வென்றவை

- அகாதமி விருதுகள்
- சிறந்த ஒளிப்பதிவு
- சிறந்த இசை இயக்கம்
- சிறந்த இசை
- சிறந்த திரைவண்ணம்
- பாஃப்டா விருது
- சிறந்த திரைவண்ணம்
- சிறந்த தயாரிப்பு
- சிறந்த இசை
- ஹாலிவுட் திரைப்பட திருவிழா
- வருடத்தின் சிறந்த திரைப்படம்
- வருடத்தின் சிறந்த ஒளிப்பதிவு
- வருடத்தின் சிறந்த இசையமைப்பு
- ஐ.ஜி.என். (IGN) திரைப்பட விருதுகள்
- சிறந்த திரைப்படம்
- சிறந்த இயக்குநர்
- எம்.டி.வி (MTV) திரைப்பட விருதுகள்
- சிறந்த பயமுறுத்தும் நடிப்பு
# இன்செப்சன் (திரைப்படம்)

## விருதுகள்

### பரிந்துரைக்கப்பட்டவை

- அகாதமி விருதுகள்
- சிறந்த கலை இயக்கம்
- சிறந்த அசல் இசை
- சிறந்த திரைப்படம்
- சிறந்த அசல் திரைக்கதை
- பாஃப்டா விருது
- சிறந்த திரைப்படம்
- சிறந்த இயக்குநர்
- சிறந்த அசல் திரைக்கதை
- சிறந்த ஒளிப்பதிவு
- சிறந்த திரை இயக்கம்
- சிறந்த அசல் இசை
- கோல்டன் குளோப் விருதுகள்
- சிறந்த நாடகத் திரைப்படம்
- சிறந்த இயக்குநர்
- சிறந்த திரைக்கதை
- சிறந்த அசல் இசை
- ஐ.ஜி.என். (IGN) திரைப்பட விருதுகள்
- சிறந்த அறிவுபுனைத் திரைப்படம்
- சிறந்த நடிகை
- சிறந்த சுவரொட்டி
- சிறந்த முன்னோட்டி (Trailer)
- எம்.டி.வி (MTV) திரைப்பட விருதுகள்
- சிறந்த திரைப்படம்
- சிறந்த முத்தம்
- சிறந்த சண்டை
- சிறந்த வியக்கவைக்கும் திரைக்காட்சி
- சிறந்த நடிகர்
- சிறந்த திரைவசனம்
# மாறன் அகப்பொருள்

**மாறன் அகப்பொருள்** ஒரு பாட்டியல் இலக்கண நூல். இது திருக்குருகைப் பெருமாள் கவிராயர் என்பவரால் இயற்றப்பட்டது. மாறனலங்காரம், பாப்பாவினம் ஆகிய நூல்களை இயற்றியவரும் இவரே. இந்நூல் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது. பாண்டி நாட்டுச் சிற்றரசர் வழிவந்தவர் நம்மாழ்வார். பேரரசர்களுடைய பெயரைச் சிற்றரசர்களும் சூட்டிக்கொள்ளும் அக்கால வழக்கத்துக்கு அமைய நம்மாழ்வாரும் பாண்டிய மன்னர்களைக் குறிக்கும் *மாறன்* என்ற பெயராலும் அறியப்பட்டவர். இதனால் இப் பெயரைத் தழுவி இந்நூலுக்கு *மாறன் அகப்பொருள்* என்னும் பெயர் ஏற்பட்டது. இந்நூலை கி.பி 1552 ஆம் ஆண்டில் நூலாசிரியரின் ஆசிரியரான சீனிவாசசீயர் என்பவர் முன்னிலையில் அரங்கேற்றம் செய்ததாக இந்நூலின் பாயிரத்தில் இருந்து அறிய முடிகின்றது.
# மாறன் அகப்பொருள்

## அமைப்பு

1. அகத்திணையியல் (**கிடைக்கவில்லை**)
1. களவியல்,
1. வரைவியல்,
1. கற்பியல்,
1. ஒழிபியல் (**கிடைக்கவில்லை**)
என ஐந்து இயல்களாகப் பிரிக்கப்பட்டுள்ள இந்நூலில் மொத்தம் **363** நூற்பாக்கள் பாடப்பட்டன. தற்போது இதன் முதல், இறுதி இயல்கள் தவிர்ந்த மூன்று இயல்கள் மட்டுமே கிடைக்கின்றன.
# பாப்பாவினம்

**பாப்பாவினம்** ஒரு பாட்டியல் இலக்கண நூல். இது பாக்களையும் பாவினங்களையும் பற்றிக் கூறுகிறது. இதனாலேயே இதற்குப் பாப்பாவினம் (பா + பாவினம்) என்னும் பெயர் ஏற்பட்டது. இதற்கு **மாறன் பாப்பாவினம்** என்ற பெயரும் வழங்குகிறது. மாறனலங்காரம் (அணி), மாறன் அகப்பொருள் (பொருள்) ஆகிய நூல்களை இயற்றிய திருக்குருகைப் பெருமாள் கவிராயர் என்பவரே இதனையும் இயற்றினார் என்பதே பெரும்பாலானோரின் கருத்து. எனினும் இதனைக் காரி இரத்தின கவிராயர் என்பவர் இயற்றினார் என்ற கருத்தும் நிலவுகின்றது. நூலாசிரியரின் ஏனைய இரண்டு நூல்களைப் போலவே இதுவும் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது.  
இலக்கிய நூல்களை மட்டுமன்றி இலக்கண நூல்களையும் சமயப் பரப்புரைக்குப் பயன்படுத்த முடியும் என்பதற்கு, வைணவத்தின் பெருமை கூறும் இந்நூல் சான்றாக விளங்குகிறது.
# பாப்பாவினம்

## அமைப்பு

இலக்கியத்திலிருந்து எடுத்துக்காட்டுகளைக் கொடுத்து அவற்றுக்கு இலக்கணம் கூறும் வகையில் அமைந்தது இந்நூல்.  
1. வெண்பா,
1. ஆசிரியப்பா,
1. கலிப்பா,
1. வஞ்சிப்பா
என்னும் பாவகைகள் நான்கு,
1. வெண்பாவினம்,
1. ஆசிரியப்பாவினம்,
1. கலிப்பாவினம்,
1. வஞ்சிப்பாவினம் என்னும் அவற்றின் பாவினங்கள் நான்கு என்பவற்றுடன்
1. மருட்பாவுக்குமாக 135 எடுத்துக்காட்டுப் பாடல்கள் தரப்பட்டுள்ளன. இத்துடன் இணைக்கப்பட்டுள்ள ஐந்து பரிபாடல்களையும் சேர்த்து மொத்தம் 140 பாடல்கள் இந்நூலில் உள்ளன. ஒவ்வொரு எடுத்துக்காட்டுப் பாடலுக்கும் பின்னர் அது பற்றிய விபரங்களைக் கொடுத்து அவற்றின் இலக்கணத்தைக் கூறுவது இந்நூலின் சிறப்பு ஆகும்.
# சிதம்பரச் செய்யுட்கோவை

**சிதம்பரச் செய்யுட்கோவை** ஒரு கோவை இலக்கிய நூல். இது இலக்கிய அமைதியுடன் கூடிய நூல் ஆயினும் இலக்கணச் சிறப்புக் கொண்டது. இந்நூலை இயற்றியவர் குமரகுருபரர். வைணவம் சார்ந்த பாப்பாவினம் என்னும் நூலின் அமைப்பைத் தழுவி அமைந்த இந்நூல் சைவச் சார்பு கொண்டது. யாப்பருங்கலம், யாப்பருங்கலக் காரிகை போன்ற இலக்கண நூல்கள் சமண சமயம் சார்ந்தவை ஆதலால், வைணவ, சைவ சமயச் சார்புடன் கூடிய இலக்கண நூல்களின் தேவைகருதி இந்நூல்களை இயற்றியதாகக் கருதப்படுகின்றது.
# சிதம்பரச் செய்யுட்கோவை

## அமைப்பு

இந்நூலில் வெண்பா விகற்பம், வெண்பாவினம், ஆசிரியப்பா விகற்பம், ஆசிரியப்பாவினம், கலிப்பா விகற்பம், கலிப்பாவினம், வஞ்சிப்பா விகற்பம், வஞ்சிப்பாவினம், மருட்பா ஆகிய ஒன்பது பிரிவுகள் உள்ளன. இப்பிரிவுகளில் மொத்தம் 84 எடுத்துக் காட்டுகள் உள்ளன.
# சேம்சு கேயர்

**சேம்சு கேயர்** (**James W. Gair**, டிசம்பர் 27, 1927 – டிசம்பர் 10, 2016) ஒரு தென்னாசிய மொழியியற் பேராசிரியர். இவர் சிங்கள மொழி, பாளி மொழி, தமிழ் மொழி, திவேகி (Dhivehi) மொழி ஆகியவற்றில் மொழியியல் சார்பான சிறப்பறிவு பெற்றவராகக் கருதப்படுகின்றவர். ஐக்கிய அமெரிக்காவில் உள்ள நியூ யார்க் மாநிலத்தில், இத்தாக்காவில் (Ithaca) உள்ள கார்ணெல் பல்கலைக்கழகத்தில் தற்கால மொழிகள், மொழியியல் துறையில் பேராசிரியராகப் பணியாற்றினார். தனது 89 ஆவது பிறந்த நாளுக்கு முன்பாகவே இவர் இறந்தார். இவர் இத்துறைகளில் எழுதியுள்ள நூல்களைக் கீழே காணலாம்.
# சேம்சு கேயர்

## எழுதிய நூல்கள்

- Gordon H. Fairbanks, James W. Gair, M. W. DeSilva. *Colloquial Sinhalese. Volumes 1 and 2*. Ithaca, NY: South Asia Programm, Cornell University
- James W. Gair. *Colloquial Sinhalese Clause Structures*.
- James W. Gair, W. S. Karunatillake. *A New Course in Reading Pali: Entering the Word of the Buddha*. South Asia Books,
# சேம்சு கேயர்

## வெளியிணைப்புகள்

- Personal profile
# சங்க கால அரசர்கள்

| சங்ககால வரலாறு |  |
| --- | --- |
| சேரர் |  |
| சோழர் |  |
| பாண்டியர் |  |
| வள்ளல்கள் |  |
| **அரசர்கள்** |  |
| புலவர்கள் |  |
| <small>[ edit ]</small> | } |  
மூவேந்தர் அல்லாத சங்க கால அரசர்களை இங்கு மன்னர்கள் என்று குறிப்பிடுகிறோம். இவர்களைச் சிற்றரசர்கள் என்றும், குறுநில மன்னர்கள் என்றும் குறிப்பிடுகின்றனர். இளவரசர்கள், அரசியர், கிழான் போன்ற ஊர்ப் பெருந்தனக்காரன், படைவீரர்கள், வள்ளல்கள், சிறப்புக்குரியோர், இராமன், சீதை, வீமன், அருச்சுணன் போன்ற புராணப் பெருமக்கள் முதலானோர் பெயர்களும் இவற்றோடு கலந்துள்ளன.  
<big>இவை சேர சோழ பாண்டியர் அல்லாத சங்ககாலத் தனிமனிதனைக் குறிக்கும் பெயர்கள்</big>.
- சங்க இலக்கியம் (பாட்டும் தொகையும்), பேராசிரியர் எஸ்.வையாபுரிப்பிள்ளை தொகுப்புப் பதிப்பு, அறிஞர் கழக ஆய்வு, பாரிநிலையம் வெளியீடு, (1940) இரண்டாம் பதிப்பு 1967, சிறப்புப்பெயர் அகராதி என்னும் தொகுப்பிலிருந்து பிரித்துத் தொகுக்கப்பட்டது.
__NOTOC__
# சங்க கால அரசர்கள்

## அகர வரிசைப்படி சங்ககாலப் பெருமக்கள்

- அ | ஆ | இ | ஈ | எ | ஏ |ஐ | ஒ | ஓ | ஔ
- க | கா | கு | கொ | கோ
- சா | சீ | செ | சே | சோ
- ஞி
- த | தா | தி | தெ | தே | தொ | தோ
- ந | நா | நீ | நெ
- ப | பா | பி | பு | பெ | பே | பொ | போ
- ம | மா | மு | மூ | மை | மோ
- வ | வா | வீ | வெ | வே | வை
# சங்க கால அரசர்கள்

## அ

1. அஃதை
1. அஃதை தந்தை
1. அகுதை
1. அகுதை தந்தை
1. அஞ்சி
1. அஞ்சி (கடவுள் அஞ்சி)
1. அண்டிரன்
1. அதிகமான்
1. அதிகன்
1. அதியமான்
1. அதியமான் நெடுமான் அஞ்சி
1. அதியர் கோமான் அஞ்சி
1. அதியர் கோமான் எழினி
1. அதியன்
1. அத்தி (ஆட்டனத்தி)
1. அத்தி (சேரர்படைத் தலைவன்)
1. அந்துவஞ்சாத்தன்
1. அந்துவன் கீரன்
1. அந்துவன் செள்ளை
1. அந்துவன் (சேரன்)
1. அந்துவன் (நல்லந்துவனார்)
1. அம்பர் கிழான்
1. அருமன்
1. அருவந்தை
1. அவியன்
1. அழிசி
1. அறுகை
1. அன்னி
1. அன்னி மிஞிலி
# சங்க கால அரசர்கள்

## ஆ

1. ஆட்டனத்தி
1. ஆதன் (வாழியாதன்)
1. ஆதன்
1. ஆதன் எழினி
1. ஆதனுங்கன்
1. ஆதன் ஓரி
1. ஆதி
1. ஆதிமந்தி
1. ஆதி அருமன்
1. ஆந்தை (புலவர்)
1. ஆமூர் மல்லன்
1. ஆய்
1. ஆய் அண்டிரன்
1. ஆய் எயினன்
1. ஆரிய அரசன் பிரகத்தன்
1. ஆரியப் பொருநன்
1. ஆரிய அண்ணல்
1. ஆவியர் கோ
1. அகுதை
# சங்க கால அரசர்கள்

## இ

1. இராவணன்
1. இயக்கன்
1. இராமன்
1. இருங்கோ < இருங்கோ வேள் < இருங்கோ வேண்மான்
1. இலங்கை கிழவோன் (ஓய்மான் வில்லியாதன்)
1. இளங்கண்டீரக்கோ
1. இளங்குமணன்
1. இளந்தத்தன்
1. இளம்பழையன் மாறன்
1. இளவிச்சிக்கோ
1. இளவெளிமான்
1. சங்ககால இரணியன்
1. எரணன்
# சங்க கால அரசர்கள்

## ஈ

1. ஈந்தூர் கிழான் தோயன்மாறன்
# சங்க கால அரசர்கள்

## எ

எயினன்
1. எருமை அரசன்
1. எருமையூரன்
1. எவ்வி
1. எழினி
1. எழினியாதன்
1. எரவாதன்
1. சந்தந்தை சந்தன்
1. ஆற்றூர் செங்காயபன்
# சங்க கால அரசர்கள்

## ஏ

1. ஏறைக்கோன்
1. ஏனாதி
1. ஏனாதி திருக்கிள்ளி
# சங்க கால அரசர்கள்

## ஐ

1. ஐயை
# சங்க கால அரசர்கள்

## ஒ

1. ஒல்லையூர் கிழான்
# சங்க கால அரசர்கள்

## ஓ

1. ஓய்மான் நல்லியக்கோடன்
1. ஓய்மான் வில்லியாதன்
1. ஓரி
# சங்க கால அரசர்கள்

## ஔ

1. ஔவை (பாடப்பட்ட புலவர்)
# சங்க கால அரசர்கள்

## க

1. கங்கன்
1. கடலன்
1. கடவுள் பத்தினி கோவலன் மனைவி
1. கண்ணகி வள்ளல் பேகனின் மனைவி
1. கடவுள் அஞ்சி
1. கடியநெடு வேட்டுவன்
1. கட்டி
1. கணையன்
1. கண்டீரக்கோ
1. கண்டீரக்கோப்பெருநள்ளி
1. கண்ணகி
1. கண்ணன் நாகனார் இசையாசிரியர்
1. கரும்பனூர் கிழான்
1. கவுதமன்
1. கழுவுள்
1. கள்வர் கோமான்
1. கள்வர் பெருமகன்
# சங்க கால அரசர்கள்

## கா

1. காரி
1. காவெரி ஊட்டிய … புகழோன் (அருச்சுனன்)
1. காவெரி ஊட்டிய … புகழோன் (வீமன்)
# சங்க கால அரசர்கள்

## கு

1. குமணன்
1. குமணன் தம்பி
1. குறும்பியன்
# சங்க கால அரசர்கள்

## கொ

1. கொண்கானங் கிழான்
1. கொற்றன்
1. கொற்றி
# சங்க கால அரசர்கள்

## கோ

1. கோடைப்பொருநன்
# சங்க கால அரசர்கள்

## சா

1. சாத்தன்
1. சாலினி
1. சிறுகுடி கிழான் பண்ணன்
# சங்க கால அரசர்கள்

## சீ

1. சீதை
# சங்க கால அரசர்கள்

## செ

1. செங்கண்மாத்து வேள் நன்னன் சேய் நன்னன்
1. செங்குட்டுவன்
1. சென்பக மாதேவன்
1.
# சங்க கால அரசர்கள்

## சே

1. சேந்தன் தந்தை அழிசி
1.
1.
1.
# சங்க கால அரசர்கள்

## சோ

1. சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்
1. சோணாட்டுப் பிடவூர் கிழான் மகன் பெருஞ்சாத்தன்
1. சோழர் மறவன்
# சங்க கால அரசர்கள்

## ஞி

1. ஞிமிலி
# சங்க கால அரசர்கள்

## த

1. தந்துமாறன்
1. தருமன்
1. தழும்பன்
# சங்க கால அரசர்கள்

## தா

1. தாமான் தோன்றிக்கோன்
# சங்க கால அரசர்கள்

## தி

1. திதியன்
1. தித்தன்
1. தித்தன் வெளியன்
1. திருமாவுண்ணி
1. திரையன்
# சங்க கால அரசர்கள்

## தெ

1. தென்னவன் மறவன்
# சங்க கால அரசர்கள்

## தே

1. தேர்வண் மலையன்
# சங்க கால அரசர்கள்

## தொ

1. தொண்டைமான் இளந்திரையன் (தொண்டைமான், தொண்டையோர் மருகன்)
# சங்க கால அரசர்கள்

## தோ

1. தோன்றிக்கோ
# சங்க கால அரசர்கள்

## ந

1. நந்தன்
1. நல்லடி
1. நல்லியக்கோடன்
1. நல்லினி
1. நள்ளி
1. நன்னன்
1. நன்னன் ஆய்
1. நன்னன் உதியன்
1. நன்னன் சேய் நன்னன்
1. நன்னன் மருகன்
1. நன்னன் வேண்மான்
# சங்க கால அரசர்கள்

## நா

1. நாகன் (நாலை கிழவோன், நாலை கிழவன் நாகன்)
1. நாஞ்சில் வள்ளுவன் (நாஞ்சிற் பொருநன்)
# சங்க கால அரசர்கள்

## நீ

1. நீடூர் கிழவோன்
# சங்க கால அரசர்கள்

## நெ

1. நெடுமான் அஞ்சி
1. நெடுமிடல்
1. நெடுவேள் ஆதன்
1. நெடுவேள் ஆவி
# சங்க கால அரசர்கள்

## ப

1. பண்ணன்
1. பண்ணி
1. பதுமன்
1. பரதவர் கோமான் … மத்தி
1. பழையன், சோழநாட்டுச் சிற்றரசன்
1. பழையன் மாறன்
1. பறம்பிற் கோமான் பாரி
# சங்க கால அரசர்கள்

## பா

1. பாணன்
1. பாரி
1. பாரிமகளிர்
# சங்க கால அரசர்கள்

## பி

1. பிட்டன்
1. பிட்டங்கொற்றன்
1. பிட்டை
1. பிண்டன்
1. பிரகத்தன்
# சங்க கால அரசர்கள்

## பு

1. புலிகடிமாஅல்
1. புல்லி
1. புன்றுறை
# சங்க கால அரசர்கள்

## பெ

1. பெரியன்
1. பெருங்கோப்பெண்டு
1. பெருஞ்சாத்தன்
1. பெருமாவிலங்கைத் தலைவன்
# சங்க கால அரசர்கள்

## பே

1. பேகன்
# சங்க கால அரசர்கள்

## பொ

1. பொகுட்டெழினி
1. பொதியில் முனிவன்
1. பொருநன்
1. பொறையாற்றுக்கிழான்
# சங்க கால அரசர்கள்

## போ

1. போஒர் கிழவோன் பழையன்
# சங்க கால அரசர்கள்

## ம

1. மத்தி
1. மந்தி (ஆதிமந்தி)
1. மலையமான்
1. மலையமான் சோழிய ஏனாதி திருக்கண்ணன்
1. மலையமான் திருமுடிக்காரி
1. மலையன்
1. மல்லன்
1. மல்லி கிழான் காரியாதி
# சங்க கால அரசர்கள்

## மா

1. மாய வண்ணன்
1. மாவன்
# சங்க கால அரசர்கள்

## மி

1. மிஞிலி
# சங்க கால அரசர்கள்

## மு

1. முக்காவல்நாட்டு ஆமூர் மல்லன்
1. முசுண்டை
1. முதியன் ஆதனுங்கன்
1. முருகன்
# சங்க கால அரசர்கள்

## மூ

1. மூவன்
# சங்க கால அரசர்கள்

## மை

1. மையற்கோமான்
1. மையூர் கிழான்
# சங்க கால அரசர்கள்

## மோ

1. மோகூர் மன்னன்
# சங்க கால அரசர்கள்

## வ

1. வண்டன்
1. வல்லங்கிழவோன் நல்லடி
1. வல்லார் கிழான்
1. வல்வில் ஓரி
# சங்க கால அரசர்கள்

## வா

1. வாட்டாற்று எழினியாதன்
1. வாணன்
1. வானவன் மறவன்
# சங்க கால அரசர்கள்

## வி

1. விச்சிக்கோ (விச்சியர் பெருமகன்)
1. விராஅன்
1. வில்லியாதன்
# சங்க கால அரசர்கள்

## வீ

1. வீரைவேண்மான் வெளியன் தித்தன்
# சங்க கால அரசர்கள்

## வெ

1. வெளிமான்
1. வெளியன்
1. வெளியன் தித்தன்
1. வெளியன் வேண்மான் நல்லினி
1. வெளியன் வேண்மான்
# சங்க கால அரசர்கள்

## வே

1. வேங்கட நாடன்
1. வேங்கைமார்பன்
1. வேண்மாள் அந்துவஞ்செள்ளை
1. வேண்மாள் நல்லினி
1. வேளாவிக் கோமான்
1. வேள்பாரி
# சங்க கால அரசர்கள்

## வை

1. வையாவிக்கோப்பெரும் பேகன்
# 2009 குஜராத் மக்களவை உறுப்பினர்கள்

2009 ஆம் ஆண்டு நடைபெற்ற இந்திய நாடாளுமன்றத்தின் பதினைந்தாவது மக்களவைக்கு நடைபெற்ற தேர்தலில் குஜராத் மாநிலத்திலிருக்கும் 26 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. இந்தியத் தேர்தல் ஆணையத்தின் இணையத்தின்படி இது பட்டியலிடப்படுகிறது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | காந்திநகர் | லால்கிருஷ்ண அத்வானி | பாரதீய ஜனதா கட்சி |  |
| 2 | ராஜ்காட் | குன்வர்ஜிபாய் மோகன்பாய் பவாலியா | இந்திய தேசிய காங்கிரஸ் |  |
| 3 | பர்டோலி | டாக்டர் துசார் அமர்சிங் சவுத்ரி | இந்திய தேசிய காங்கிரஸ் |  |
| 4 | பஞ்ச்மகால் | பிரதாப்சிங் பிரதாப்சிங் சவுகான் | பாரதீய ஜனதா கட்சி |  |
| 5 | சபர்காந்தா | டாக்டர் மகேந்திரசிங் ப்ரூத்விசிங்க் சவுகான் | பாரதீய ஜனதா கட்சி |  |
| 6 | பனஸ்கந்தா | முகேஷ் பைரவ்தன்சி காத்வி | இந்திய தேசிய காங்கிரஸ் |  |
| 7 | சூரத் | தர்சன விக்ரம் சர்தோஷ் | பாரதீய ஜனதா கட்சி |  |
| 8 | கட்ச் | பூனம் வேல்ஜிபாய் ஜாட் | பாரதீய ஜனதா கட்சி |  |
| 9 | அம்ரேலி | நரன்பாய் கச்சாடியா | பாரதீய ஜனதா கட்சி |  |
| 10 | ஜாம்நகர் | விக்ரம்பாய் அர்சன்பாய் மோடம் | இந்திய தேசிய காங்கிரஸ் |  |
| 11 | சுரேந்திரநகர் | சோம்பாய் காந்தலால் கோலி படேல் | இந்திய தேசிய காங்கிரஸ் |  |
| 12 | வால்சத் | கிசன்பாய் வேஷ்டபாய் படேல் | இந்திய தேசிய காங்கிரஸ் |  |
| 13 | கேதா | தீன்சா ஜே.படேல் | இந்திய தேசிய காங்கிரஸ் |  |
| 14 | மகீசனா | ஜெயஸ்ரீபன் படேல் | பாரதீய ஜனதா கட்சி |  |
| 15 | அகமதாபாத் கிழக்கு | ஹரீன் பதக் | பாரதீய ஜனதா கட்சி |  |
| 16 | நவ்சாரி | சி.ஆர். படேல் | பாரதீய ஜனதா கட்சி |  |
| 17 | போர்பந்தர் | வித்தால்பாய் ஹன்ஸ்ராஜ்பாய் ரடாதியா | இந்திய தேசிய காங்கிரஸ் |  |
| 18 | பாவ்நகர் | ராஜேந்திரசிங் கான்சியாம்சிங் ரானா (ராஜூ ரானா) | பாரதீய ஜனதா கட்சி |  |
| 19 | சோட்டா உதய்பூர் | ராம்சிங் பாடலிபாய் ரத்வா | பாரதீய ஜனதா கட்சி |  |
| 20 | வடோதரா | பால்கிருஷ்ண காந்தேராவ் சுக்லா | பாரதீய ஜனதா கட்சி |  |
| 21 | அகமதாபாத் மேற்கு | டாக்டர் கிரித் பிரேம்ஜிபாய் சோலங்கி | பாரதீய ஜனதா கட்சி |  |
| 22 | ஜூனாகத் | தினுபாய் போகாபாய் சோலங்கி | பாரதீய ஜனதா கட்சி |  |
| 23 | ஆனந்த் | பாரத்சிங் மாதவ்சிங் சோலங்கி | இந்திய தேசிய காங்கிரஸ் |  |
| 24 | தகோத் | டாக்டர் பிரபா கிஷோர் தாவித் | இந்திய தேசிய காங்கிரஸ் |  |
| 25 | பாதன் | ஜெகதீஷ் தகொர் | இந்திய தேசிய காங்கிரஸ் |  |
| 26 | பாரூச் | மன்சுக்பாய் டி. வாசவா | பாரதீய ஜனதா கட்சி | } |
# 2009 குஜராத் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- பாரதீய ஜனதா கட்சி - 15
- இந்திய தேசிய காங்கிரஸ் - 11
# மொங்குபெத்தன்பட்டி

**மொங்குபெத்தன்பட்டி** என்பது திண்டுக்கல் மாவட்டம், வேடசந்தூர் வட்டம், எ.சித்தூர் பஞ்சாயத்துக்குட்பட்ட பகுதியில் அமைந்துள்ள ஒரு சிறிய ஊர்.
# மொங்குபெத்தன்பட்டி

## மக்கள்

இந்த கிராமத்தில் சுமார் 150 குடும்பங்களும் 500-க்கும் மேற்பட்ட வாக்களர்களும் உள்ளனர். விவசாயமும், கால்நடை வளர்ப்பும் இவர்களது முக்கியப் பணியகும். ஆனால் சமீபத்திய வறட்சியும், வேலைவாய்ப்பின்மையும் இவர்களை பிழைப்பு தேடி வேறுபல ஊர்களுக்கு (திருப்பூர், திண்டுக்கல், கேரளா மற்றும் ஆந்திரா) இடம்பெயரச்செய்துள்ளன.  
இவ்வாறு இடம்பெயர்ந்த மக்கள், வருடாவருடம் நடைபெறும் பொங்கல்விழா, மே மாதத்தில் நடைபெறும் விளையாட்டுவிழா, ஊர் திருவிழா மற்றும் இதர வீஷேசங்களுக்கு தவறாமல் வருவர்.
# மொங்குபெத்தன்பட்டி

## மகாத்மா மக்கள் நல மன்றம்

பொதுமக்கள் மற்றும் மாணவ சமுதாயத்தினர் பயன்பெறும் வகையில் கல்வி, மருத்துவம், வேலைவாய்ப்பு, சுகாதாரம் மற்றும் அடிப்படைக்கட்டமைப்பு ஆகியவற்றில் தன்னிறைவு பெற்ற, மற்ற கிராமங்களுக்கு முன்னுதாரணமாக, இந்த கிராமத்தை விளங்கச் செய்ய வேண்டும் என்ற உயர்ந்ததொரு நோக்ககத்தில், இவ்வூரைச் சார்ந்த மாணவர்கள், இளைஞர்கள் மற்றும் பொதுமக்கள் ஆகியோர் சேர்ந்து **மகாத்மா மக்கள் நல மன்றம்** என்றதொரு எழுச்சிமிகு அமைப்பினை, 2010 ஜனவரி 14-ம் நாளில் (தை-1) நிறுவியுள்ளனர்.
# அசிசியின் புனித கிளாரா

**அசிசியின் புனித கிளாரா** (*Clare of Assisi*, சூலை 16, 1194 – ஆகஸ்ட் 11, 1253), ஒரு இத்தாலிய கிறிஸ்தவ புனிதர் ஆவார். இவர் அசிசி புனித பிரான்சிசின் முதல் சீடர்களுள் ஒருவர். புனித பிரான்சிசின் போதனைகளால் ஈர்க்கப்பட்ட இவர் வீட்டிலிருந்து வெளியேறி, ஆண்களுக்கான பிரான்சிஸ்கன் சபை ஒழுங்குகளைத் தழுவி, பெண்களுக்கென *ஏழைகளின் புதல்வியர்* என்னும் சபையை ஆரம்பித்தார்.
# அசிசியின் புனித கிளாரா

## தொடக்க காலம்

கிளாரா, இத்தாலியின் அசிசி நகரில் பிரபுக்கள் குடும்பத்தில் 1194 ஜூலை 16ந்தேதி பிறந்தார். இவருக்கு 18 வயது நடந்தபோது, அசிசியின் புனித பிரான்சிஸ் ஆற்றிய தவக்கால மறையுரையால் ஈர்க்கப்பட்டார். தனது இரு தோழிகளுடன் இரகசியமாக வீட்டை விட்டு வெளியேறி, தமியான் ஆலயத்தில் தங்கி இருந்த புனித பிரான்சிசை சந்தித்தார். அங்கு இவர் துறவற வாழ்வுக்கான ஆடைகளைப் பெற்றுக் கொண்டார்.
# அசிசியின் புனித கிளாரா

## துறவற வாழ்வு

கிளாரா ஆண்டவர் இயேசுவிடம் தன்னையே அர்ப்பணித்துக் கொண்டு பெனடிக்சியன் சபை துறவற மடத்தில் சேர்ந்தார். இதைக் கேட்டு மிகவும் அதிர்ச்சி அடைந்த இவரது தந்தை, இவரை வீட்டுக்கு அழைத்து வரச் சென்றார். ஆனால் இவரோ துறவறம் மேற்கொள்வதில் மிக உறுதியாக இருந்ததால், தந்தை ஏமாற்றத்துடன் வீடு திரும்பினார்.  
40 ஆண்டுகள் கடுமையான தவத்துடன் கிளாரா துறவற வாழ்வை மேற்கொண்டார். மிகுந்த ஏழ்மை, தொடர்ச்சியான உண்ணா நோன்பு, மாமிச உணவு உண்ணாமை, தொடர்ந்த மவுனம், காலணி அணியாமை போன்ற கடுமையான தவ முயற்சிகளை மேற்கொண்டார். கிளாராவின் தவ முயற்சிகள் பலரையும் கவர்ந்தன. பிரபுக்கள் குடும்ப பெண்கள் பலரும் இவருடைய துறவற சபையில் இணைந்தனர். இவரது தாய் ஒரிடோலனாவும், தங்கை ஆக்னசும் அதே சபையில் சேர்ந்தனர்.  
**ஏழைகளின் புதல்வியர் சபை** என்று பெயர் கொண்டிருந்த கிளாராவின் துறவற சபை, ஏழைப் பெண்களின் முன்னேற்றத்தையே முக்கிய நோக்கமாக கொண்டிருந்தது. அந்த சபைக்கு இவர் இயற்றிய சட்ட நூல், ஒரு பெண்ணால் இயற்றப்பட்ட முதல் **துறவற சபை சட்ட நூல்** ஆகும். இவரது காலத்துக்கு பின்பு அச்சபை **புனித கிளாராவின் புதல்வியர் சபை** எனப் பெயர் மாற்றப்பட்டது.
# அசிசியின் புனித கிளாரா

## விசுவாசத் துறவி

1244ஆம் ஆண்டு, சரசேனியரின் கொள்ளைக் கும்பல் ஒன்று கிளாராவின் மடத்தில் நுழைந்து சூறையாடத் திட்டமிட்டது. அப்போது கிளாரா நற்கருணை பாத்திரத்தைக் கையில் ஏந்தி இயேசு கிறிஸ்துவிடம் செபித்தார். நற்கருணை நாதரின் வல்லமையால் கொள்ளைக் கூட்டத்தினர் பின்னிட்டு ஓடினர்.  
கிளாரா நற்கருணை நாதராம் இயேசுவிடம் மிகுந்த அன்பு கொண்டிருந்தார். இவர் இயேசுவின் வல்லமையையும் அன்பையும் தனது வாழ்வில் எப்போதும் உணர்ந்து வாழ்ந்தார். நற்கருணையின் மதிப்பீடுகளான அன்பு, தியாகம் ஆகியவற்றை தனது வாழ்வில் கடைபிடித்து வாழ்ந்து வந்தார்.  
"இறைவா, உம் விருப்பம் போல் என்னை நடத்தும்; என் மனம் என்னுடையதல்ல உமக்குரியது" என்று கிளாரா அடிக்கடி செபித்து வந்தார். தன்னோடு துறவற வாழ்வு மேற்கொண்டிருந்த பெண்கள் இறைவனின் அன்பில் வளர இவர் சிறந்த முன்மாதிரியாக விளங்கினார்; ஏழை, எளியப் பெண்களின் வாழ்க்கை மேன்மை அடைய மிகவும் ஆர்வமாக உழைத்தார்.
# அசிசியின் புனித கிளாரா

## புனிதர் பட்டம்

இயேசு கிறிஸ்துவிடம் அதிக அன்பு கொண்டிருந்த கிளாரா, இறுதியாக இயேசுவின் திருப்பாடுகளின் வரலாற்றை வாசிக்கச் சொல்லி அதைக் கேட்டவாறே 1253 ஆகஸ்ட் 11ந்தேதி உயிர் துறந்தார்.  
1255ஆம் ஆண்டு, திருத்தந்தை 4ம் அலெக்சாண்டர் கிளாராவுக்கு புனிதர் பட்டம் வழங்கினார். சில ஆண்டுகளுக்குப் பிறகு கிளாராவின் கல்லறைத் தோண்டப்பட்ட வேளையில் இவரது உடல் அழியாத நிலையில் கண்டெடுக்கப்பட்டது.  
1958ல் திருத்தந்தை 12ம் பயஸ் புனித கிளாராவை *தொலைக்காட்சிகளின் பாதுகாவலர்* என்று அறிவித்தார்.
# மீகோ

**மீகோ** என்பது ஒரு திறமூல செல்பேசி இயங்குதளத் திட்டம். இது லினக்ஸை அடிப்படையாகக் கொண்டது.  
நோக்கியா மற்றும் இன்டல் நிறுவனங்கள் பிப்ரவரி 2010இல் மொபைல் வேர்ட் காங்கிரஸ் என்னும் தொழில் நுட்ப மாநாட்டில் இத்திட்டதை அறிவித்தன.  
இன்டல் நிறுவணத்தின் மொப்லின் இயங்குதளத் திட்டத்தையும், நோக்கியா நிறுவனத்தின் மேமோ திட்டத்தையும் ஒருங்கிணைத்து இந்த மீகோ திட்டம் உருவாக்கபட்டது. இத்திட்டத்தின் கோப்புகளனைத்தும் லினக்ஸ் அறக்கட்டளை (லினக்ஸ் ஃபவுண்டேசன்) வலைத்தளத்தில் பராமரிக்கப்படுகிறுது.  
இத்திட்டம் உருவாக இன்னொரு காரணமாக, மைக்ரோசாஃப்ட் நிறுவனம் தனது விண்டோஸ் 7 இயங்குதளத்தில், இன்டல் நிறுவணத்தின் **ஆட்டம் புரோசசர்களுக்கு** போதிய ஆதரவு வழங்காதது என்று இன்டல் தரப்பிலிருந்து சொல்லப்படுகிறது.
# பிரயோக விவேகம்

**பிரயோக விவேகம்** ஒரு இலக்கண நூல். இதே பெயருடைய வடமொழி நூலைத் தழுவி எழுதப்பட்டது. இதனால் அவ்வடமொழி நூலைப்போலவே எழுத்திலக்கணம் கூறாது சொல்லிலக்கணம் மட்டுமே கூறுகின்றது. 17 ஆம் நூற்றாண்டில் வாழ்ந்தவரும் ஆழ்வார் திருநகரி என்னும் ஊரைச் சேர்ந்தவருமான சுப்பிரமணிய தீட்சிதர் என்பார் இந்நூலை இயற்றினார். இந்நூலுக்கான உரையையும் இவரே எழுதியுள்ளார்.
# பிரயோக விவேகம்

## நூற்கொள்கை

தமிழும் வடமொழியும் வேறல்ல என்றும் வடமொழியிலிருந்தே தமிழ் மொழி உருவானது என்றும் வடமொழி கற்றோரிடையே அக்காலத்தில் நிலவிய கருத்தையே இந்நூலும் வலியுறுத்துகின்றது.  
சோழர் காலத்தில் தமிழ்நாட்டில் ஏற்பட்ட வடமொழிப் பரவலின் தாக்கத்தினால் விளைந்த புதிய இலக்கணத் தேவைகளையும் வீரசோழியம் என்னும் இலக்கண நூல் ஓரளவுக்கு நிறைவு செய்தது. எனினும் அக்காலத்தில் எழுந்த இலக்கியங்களான சைவசித்தாந்த சாத்திரங்கள், வைணவ நூல்கள், மணிப்பிரவாள நடையில் அமைந்த இலக்கியங்கள் என்பவற்றினூடாகத் தமிழுக்கு அறிமுகமான வடமொழி மரபு சார்ந்த இலக்கணக் கூறுகளை விளக்குவதற்கு ஏற்பட்ட தேவையை நிறைவு செய்வதற்காகத் தோன்றிய இலக்கண நூல்களுள் பிரயோக விவேகமும் ஒன்று
# பிரயோக விவேகம்

## அமைப்பு

இந்நூல் 51 காரிகைகளால் ஆன நான்கு படலங்களைக் கொண்டுள்ளது. இவை, காரகப் படலம், சமாசப் படலம், தத்தித படலம், திங்ஙுப் படலம் என்பன. இவற்றுள் 17 காரிகைகளைக் கொண்ட காரகப்படலம் வேற்றுமையைப் பற்றி விளக்குகிறது. 11 காரிகைகளாலான சமாசப் படலம் தொகைச்சொல் பற்றிக் கூறுகிறது. 6 காரிகைகளிலாலான தத்தித படலம் தத்திதாந்தச் சொற்கள் பற்றியும், 17 காரிகைகளிலாலான திங்ஙுப் படலம் வினைமுற்றுக்களைப் பற்றியும் எடுத்துரைக்கின்றன.
# பிரயோக விவேகம்

## பதிப்புகள்

பிரயோக விவேகம் நூலை முதன் முதலில் பதிப்பித்தவர் யாழ்ப்பாணம் ஆறுமுக நாவலர். பின்னர் தி. வே. கோபாலையர் புதிய விளக்கக் குறிப்புகளுடனும், பின்னிணைப்புகளுடனும் வெளியிட்டார்.  
- சுப்பிரமணிய தீக்கிதர் இயற்றிய பிரயோக விவேகம் மூலமும் உரையும். பதிப்பாசிரியர்: பண்டித வித்துவான் தி. வே. கோபாலையர், எம். ஏ., பி. ஒ. எல்., தஞ்சை சரசுவதி மகால் வெளியீடு-147, 1973